.



tájékoztató

**kutatószolgálati eljárás keretében rögzített személyes adatok kezeléséről**

Budapest főváros levéltára

# tájékoztató

## preambulum

**Budapest Főváros Levéltára** (továbbiakban: Levéltár vagy BFL) kutatószolgálati eljárás során kezelt személyes adatokról.

A Levéltár, mint személyes adatok kezelője (a továbbiakban úgyis, mint: Adatkezelő) a jelen nyilatkozatával tájékoztatja az érintetteket a kutatószolgálati eljárás keretében végzett adatkezelési gyakorlatáról, a kezelésébe került személyes adatok védelme érdekében megtett intézkedéseiről és az érintettek jogorvoslati lehetőségeiről.

A jelen adatkezelési tájékoztató az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendelet (a továbbiakban: GDPR) 13. cikkének rendelkezésein, valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), annak különösen 14.§ (a) pontján ill. 16. §-án alapul, amely szerint az érintettet az adatkezelés megkezdése előtt egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és (amennyiben van) az adatfeldolgozásra jogosult személyéről, az adatkezelés időtartamáról, az esetleges adattovábbításról, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is.

A tájékoztatóban lévő fogalmakhoz tartozó értelmező rendelkezésekről az általános adatvédelmi rendelet 4. cikke és az Infotv. 3. §-a rendelkezik.

**Az adatkezelésre vonatkozó jogszabályok**

* A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (továbbiakban: GDPR vagy általános adatvédelmi rendelet),
* az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.),
* a köziratokról, a közlevéltárakról és a magánlevéltári anyag védelméről szóló 1995. évi LXVI. tv. (továbbiakban: Ltv.),
* közlevéltárak és a nyilvános magánlevéltárak tevékenységével összefüggő szakmai követelményekről szóló 27/2015. (V.27.) EMMI rendelet (továbbiakban: EMMI rendelet).

**Érintettek köre:** a közlevéltár anyagában kutatást végző természetes személy, nem természetes személy esetén annak képviselője.

## adatkezelő adatai

| Neve: | Budapest Főváros Levéltársa |
| --- | --- |
| Képviseli | dr. Kenyeres István főigazgató |
| Székhelye: | 1139-Budapest, Teve utca 3-5. |
| Kapcsolattartási adatok |  |
| Telefon | +36-1-298-7500 |
| E-mail cím: | titkarsag@bparchiv.hu |
| Adatkezelő honlapjának elérhetősége: | [www.bparchiv.hu](http://www.bparchiv.hu) |
|  |  |

## adatvédelmi tisztviselő

| Neve: | dr. Kaveczki Andrea |
| --- | --- |
| E-mail cím: | adatvedelem@bparchiv.hu |

## A Kezelt adatok köre, az adatkezelés célja és jogalapja

|  |
| --- |
| **Adatkezelés célja:** AzLtv. által a Levéltár részére előírt személyes adatokat tartalmazó adatkör kezelése, mégpedig az Ltv-ben meghatározott kutatási szolgáltatás biztosítása, valamint az ahhoz kapcsolódó nyilvántartási kötelezettség teljesítése és az Ltv-ben meghatározott kutatási feltételek meglétének ellenőrzése/igazolása, másolati megrendelő esetén szolgáltatás teljesítése érdekében. |
| **Kezelt személyes adatok köre:** | **Adatkezelés jogalapja:** |
| * A kutató személyazonosító adatai (neve, születési neve, anyja születési neve, a kutató születési helye, születési ideje - év, hónap, nap -);
* A kutató állandó lakhelye;
* Kérőlap adatai
* Kutatás tárgya/témája;
* Támogató szervezet megnevezése (tudományos célú kutatás esetén)

A BFL a kutatószolgálat menetének áttekintése és ellenőrzése, valamint a statisztikai adatszolgáltatás érdekében nyilvántartja1. az általa kiadott látogatói jegyet, annak nyilvántartási számát és az abban foglalt adatokat az Ltv.-ben foglaltak szerint,
2. a kutatótermi kutatási eseteket és azok időpontját,
3. a levéltári anyag igényléséről szóló kutatói kérőlapok azonosítóját, valamint
4. az elektronikus tárhely útján történő teljesítésre irányuló kutatói kérőlapok számát és azok teljesítését.

**Kapcsolattartási adatok:*** Levelezési cím (amennyiben eltér);
* Telefon;
* E-mail.
 | A személyes adatok kezelése **a GDPR 6. cikk (1) bekezdés e) pontja** alapján az adatkezelőre ruházott közfeladat ellátása alapján történik, amelyet Ltv. 22. §-a és 24. §-aésa közlevéltárak és a nyilvános magánlevéltárak tevékenységével összefüggő szakmai követelményekről szóló 27/2015. (V.27.) EMMI rendelet 46. §-a alapoznak meg.A kapcsolattartási adatok kezelésének jogalapja a GDPR 6. cikk (1) bekezdésének a) pontja, azaz az Érintett önkéntes hozzájárulása. Amennyiben az Érintett az adatok kezeléséhez nem járul hozzá, a BFL nem tud kapcsolatot tartani vele. |

Az érintett, mint kutató a látogatói jegy kiadásakor írásban, illetve az Elektronikus Levéltári Portálon (www.eleveltar.hu) keresztül történő internetes beiratkozás esetén, elektronikus úton, járulhat hozzá a hozzájáruláson alapuló adatkezeléshez.

Az Ltv. és az EMMI rendelet által előírt adatok a kötelező adatkezelés körébe tartoznak, az azon felül kért személyes adatok a kutatóval történő kapcsolattartás megkönnyítését szolgálják, megadásuk hozzájárulás alapján történik, nem kötelező. Ha a kutató kapcsolattartásra szolgáló adatot egyáltalán nem ad meg, úgy a kapcsolattartás nem lesz megvalósítható.

A [www.eleveltar.hu](http://www.eleveltar.hu) portál adatkezelési tájékoztatója a következő linken keresztül érhető el:

https://www.eleveltar.hu/adatvedelem

## A személyes adatok forrása

A BFL által kezelt személyes adatok az Érintettektől származnak.

Az Adatkezelő nem hoz kizárólag automatizált adatkezelésen – ideértve a profilalkotást is – alapuló olyan döntést, melynek hatálya kiterjedne az Érintettre, avagy a kutatás során az Érintettre nézve joghatással járna.

## A személyes adatok címzettjei

A kezelt személyes adatokat a BFL nem továbbítja.

Az Adatkezelő harmadik országba vagy nemzetközi szervezet részére nem továbbít személyes adatokat.

Az adatok kezelését kizárólag a Levéltár erre felhatalmazott munkatársai végzik a feladataik ellátása érdekében. A tárolt adatokhoz hozzáférni kizárólag az arra kijelölt munkatársak jogosultak.

## Személyes adatok tárolásának ideje

Az adatkezelés időtartama az adatkezelési célokhoz kapcsolódik.

A személyes adatokat a közfeladatot ellátó szervek iratkezelésére vonatkozó jogszabályi követelmények szerint iktatja, és az iktatott iratok között a mindenkor hatályos irattári tervben meghatározott selejtezési időig, illetve – ennek hiányában – levéltárba adásáig kezeli. Ezt követően az Ltv. szerint levéltárba adandó iratokban foglalt adatok kivételével az Adatkezelő az adatot törli (iratokat selejtezi).

A kutató személyes adatai tárolásának időtartama:

A Levéltár a kutatási tevékenység során felvett, vagy azzal összefüggésben keletkezett személyes adatokat az adatokat tartalmazó iratokra vonatkozó hatályos iratkezelési szabályzat és irattári terv szerint őrzi meg:

* + a kutatások engedélyezésével (kutatási kérelmek, illetve adatlapok és mellékleteik, kutatók és látogatójegyek nyilvántartása), valamint a kutatási ügyekkel kapcsolatos panaszok, a látogatói jegy megvonása tárgyában keletkezett, személyes adatokat is tartalmazó okiratokat 15 évig őrzi, ezt követően az iratok a Levéltár levéltárba kerülnek,
	+ kérőlapok, kérőlapok nyilvántartása, kutatónapló; másolási kérelmek nyilvántartása esetében 15 év a megőrzési idő,
	+ a levéltár iratanyagával kapcsolatos közlési- és jogdíjügyekre vonatkozó iratok esetén 5 év a megőrzési idő,
	+ kutatók részére másolatok készítése, kiadása tárgyában keletkezett megrendelőlapok esetén 5 év a megőrzési idő.
	+ A hozzájárulás alapján kezelt adatokat a hozzájárulás visszavonásáig, legkésőbb azonban a kötelező adatkezelési időtartamáig kezeli a Levéltár.
	+ Az irattári tervben meghatározott őrzési idő elteltével a Ltv. szerint levéltárba adandó iratokban foglalt adatok kivételével a BFL az adatot törli (iratokat selejtezi), illetve a levéltárba adással a személyes adatok kezelése a BFL-nél a mindenkor hatályos levéltári jogszabályok alapján történik.

## Adatbiztonsági intézkedésekről szóló tájékoztatás

Adatkezelő önkormányzati költségvetési szerv, amelynek működése szabályozott, az irattározás rendjére és az informatikai rendszer(ek) működésére belső szabályozásokat és kontrollokat alkalmaz.

Adatkezelő gondoskodik a birtokába kerülő személyes adatok biztonságáról, megteszi továbbá azokat a technikai és szervezési intézkedéseket és kialakította azokat az eljárási szabályokat, amelyek az Infotv., a Rendelet, valamint az egyéb adat- és titokvédelmi szabályok érvényre juttatásához szükségesek.

Adatkezelő megfelelő intézkedésekkel, szerverszintű és alkalmazásszintű védelmi eljárásokkal gondoskodik arról, hogy informatikai rendszere és hálózata egyaránt védett legyen a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok, a számítógépes betörések és a szolgáltatáskieséshez vezető támadások ellen.

Az adatok kezelését kizárólag a BFL erre felhatalmazott munkatársai végzik a feladataik ellátása érdekében. A tárolt adatokhoz hozzáférni kizárólag az arra kijelölt munkatársak, valamint a döntési eljárásban résztvevők jogosultak.

A BFL a személyes adatokat a székhelyén található szervereken és az irattárában tárolja. A BFL munkatársai megakadályozzák, hogy illetéktelen személyek jussanak be minden olyan helyiségbe, ahol adatkezeléssel, adatszolgáltatással kapcsolatos feladat ellátására kerül sor.

A BFL minden észszerűen elvárható technikai és szervezési intézkedést megtesz annak érdekében, hogy a személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

## Az érintett adatkezeléssel kapcsolatos jogai

Az érintett – az Adatkezelő adati részben megjelölt elérhetőségeken – kérheti:

1. tájékoztatását a személyes adatai kezeléséről,
2. személyes adatainak helyesbítését,
3. személyes adatai kezelésének korlátozását (meghatározott esetekben),
4. személyes adatai törlését (a jogszabályban elrendelt adatkezelések kivételével),
5. tiltakozhat a személyes adatainak kezelése ellen,
6. valamint az adatkezeléshez adott hozzájárulását visszavonhatja, amely azonban nem érinti a hozzájáruláson alapuló, a visszavonás előtti adatkezelés jogszerűségét.

**Az érintett kérelmére a BFL**

* **Tájékoztatást ad** arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.
* A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben a BFL bizonyítani tudja, hogy az érintett kérelme megalapozatlan vagy túlzó a BFL költségtérítést számíthat fel, vagy elutasítja a kérelmet.
* Amennyiben az érintett az adatkezelés tárgyát képező személyes adatok másolatát kéri, a BFL ezt rendelkezésre bocsátja. Az érintett által kért további másolatokért a BFL adminisztratív költségeken alapuló ésszerű mértékű díjat számíthat fel.
* A BFL az érintett kérésére indokolatlan késedelem nélkül **helyesbíti** az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

**A BFL**

* a személyes adatot **törli**, ha kezelése jogellenes, ha az adatkezelés célja megszűnt, ha a személyes adatokat a BFL-re vonatkozó jogi kötelezettség teljesítése érdekében törölni kell. A törlési kérelmet a BFL abban az esetben utasítja el, ha az irattározásra vonatkozó jogszabályban foglalt határidő nem telt el.
* Az érintett kérésére **korlátozza** az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben a BFL a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.

Az érintett személyes adatok helyesbítésére, törlésére, korlátozására, vonatkozó kérésére a BFL indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben a BFL nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

A BFL a helyesbítésről, az adatkezelés korlátozásáról és a törlésről az érintettet értesíti kivéve, ha ez lehetetlennek bizonyul, vagy aránytalanul nagy erőfeszítést igényel.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő fent megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál és a panaszost a vizsgálat eredményéről írásban tájékoztatja.

* **Panasz**

Az érintett a Nemzeti Adatvédelmi és Információszabadság Hatósághoz panaszt nyújthat be, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye:

Nemzeti Adatvédelmi és Információszabadság Hatóság

cím: 1055 Budapest Falk Miksa utca 9-11. postacím: 1363 Budapest Pf. 9.

e-mail: ugyfelszolgalat@naih.hu  honlap: [www.naih.hu](http://www.naih.hu)

* **Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint a BFL a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon.

* **Kártérítéshez való jog, sérelemdíj**

Ha a BFL az adatkezelésre vonatkozó jogszabályok megsértésével kárt okoz, köteles azt megtéríteni. Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.

**Amennyiben további tájékoztatásra van szüksége, kérjük, írjon az alábbi e-mail címre:**

adatvedelem@bparchiv.hu

Hatályos: 2024. november 1.